Spørgsmål: Hej kære ænder  Er der nogen af jer der venter tvillinger, eller lige har fået tvillinger? Jeg venter enægget tvillinger til Marts, og har i forvejen en dejlig pige op snart 9 mdr. Kunne godt tænke mig at høre jeres tanker, glæder, bekymringer og erfaringer med tvillinger 
Svar: TILLYKKE!! Det er så stort  Jeg har tvillinger på 4 måneder. Tveæggede, dreng/pige! Jeg blev mildest talt temmelig overrasket til scanningen da vi fik at vide at der var to!! Jeg vidste ikke helt om jeg skulle grine eller græde   Idag ville jeg ikke undvære tvillinger et sekund. Ja jeg har sågar i et øjebliks sindsyge tænkt "tjah, sådan et sæt mere ville da ikke gøre noget"  Nå men min graviditet gik ok, indtil jeg var i uge 24, der blev jeg indlagt med afkortet livmoderhals. Strengt sengeleje resten af graviditeten! Og så endte det med at de alligevel måtte "jages ud" i uge 38, med stikpiller og vedrop. Fødslen gik totalt godt, ingen komplikationer overhovedet, født vaginalt med 9 minutter imellem. Så min store frygt blev absolut gjort til skamme. Vi kvinder er jo skide gode til at føde, fandt jeg ud af   Begge guldbabyer fik 10 i apgarscore. Udskrevet fra Skejby 2,5 døgn senere. Den første tid hjemme (2 mdr) var hård. Men det blev hurtigt meget nemmere efter der begyndte at komme lidt rytme, og jeg blev bedre til at give mad på samme tid. Det sparer rigtig meget tid at gøre det på den måde. Nu skal vi til at igang med projekt grød og mos, som tiden dog flyver   Alt i alt vil jeg sige at det er en stor lykke og noget helt særligt at få lov at opleve. Bare det at se dem sammen, det er så rørende hvor tæt forbundet de er. De er ligeså forskellige som ild og vand, og det er dejligt afvekslende. Det var sådan lige mine umiddelbare ord til dig lige nu, om det at vente/føde/have tvillinger. Spørg endelig hvis der er noget du tænker over. Ellers vil jeg bare ønske dig alt muligt held med det store tvillingeeventyr  Kærlig hilsen Louise, mor til Silas og Isabella 4 mdr.